**НАРОДНО ЧИТАЛИЩЕ „ЗДРАВЕЦ 1911г.“ С. БОЙКОВО ОБЩИНА РОДОПИ**

**ПЛАН**

за работата на читалището за 2022 година

Януари: 06.01. Тържествено отбелязване на годишнина от рождението на Христо Ботев със слово и литературна програма – изпълнение на негови произведения.

07.01. Отбелязване на празника Богоявление /Иванов ден/.

13.01. Запознаване с творчеството на Алеко Константинов и четене на откъси от произведението „Бай Ганьо“ .

13.01. Отбелязване по годишнината от рождението на Пейо Яворов, с изпълнение на негова поезия.

16.01. Слово за освобождението на Пловдив от турско робство и дадените жертви.

20.01. Отчет на работата на библиотеката при читалището през 2020 година.

21.01. Честване с ритуал на празника Бабин ден и представяне на кулинарна изложба.

Дрехите за кукерските облекла са изложени в ремонтирана и овзаведена стая в читалището.

Февруари: 01.02. Честване с ритуал на празника Трифон зарезан.

19.02.Отбелязване денят на обесването на националния герой на България - Васил Левски.Рецитиране на стихотворението на Христо Вотев „Обесването на Васил Левски„ , слово на секретара на читалището и кратка програма.

Ще проведем няколко доброволни сбирки – занимания с желае-щите да придобият начална компютърна грамотност.

26.02. Общоселски кукерски празник. Кукерска група обикаля къщите в селото и благославя стопаните за здраве, берекет, и дълъг живот.

Март: 03.03. Честване на празника Освобождението на България от турско робство.Полагане на венец пред паметната плоч и рецитал от членовете на читалището.

08.03. Тържествено честване на Международния ден на жената с всички членове на читалището.

19.03.Годишно отчетно -изборно събрание на читалището за 2021година.

Април: 01.04. Отбелязване на Денят на хумора и сатирата с кратки изпълнения от членове на читалището.

17.04. Тържествено посрещанена празника Цветница и предстоящите Великденски празници.

22.04. Тържествено отбелязване на Великден. Кулинарна изложба на яйца, козунаци, сладкиши, баници и др.

Май: 06.05. Празнуване на Гергьовден по традиция.

11.05. Слово за живота и делото на светите братя Кирил и Методий.

21.05. Честване на празника Константин и Елена.

24.05. Тържествена програма за празника на Българската просвета и култура и на славянската писменост.

Юни: 10.06. Отчет на клуб „Родолюбие“ към читалището.

15.06. Откриване на учебната година за децата от село Бойково – за учениците от първи до седми клас със занимания по математика, български език и литература ,народни танци,тенис на маса, шах и други дейности по интереси.

18.06. Литературна сбирка с четене на стихове от произведенията на Христо Смирненски.

24.06.Честване на празника Еньовден. Събиране на билки в ранни зори.

25.06. Литературно четене на произведения от Димитър Дим

Август: 15.08. Общоселски празник /храмов празник/ на с. Бойково, придружен с посещение на древния манастир „Света Богородица“. Изпълнения на танцови формации, народни хора и много настроение.

24.08. Литературно четене на стихове от поета Дамян Дамянов.

Септември: 06.09.Отбелязване на Съединението на Княжество България и Източна Румелия.

22.09. Празник по случай Независимостта на България

Ноември: 01.11. Тържествено отбелязване на денят на народните будители. Приемане на предложения за дейността на читалището за 2022година.

Декември: Коледни тържества с членовете на читалището и подготовка за посрещане на 2022година.

През цялата 2021 година:

* ще продължават срещите в читалището 2 пъти седмично на членовете.
* Два пъти в седмицата ще се правят излети/екотуризъм/ до определени местности, параклиси, светилища,съчетани с лечебна физкултура.
* През месеците юни, юли, август и септември има учебни занимания с децата в село Бойково от първи до седми клас по математика, български език и литература , народни танци, тенис на маса, шах и други дейности по интерес.

Честване на тържествени събития - юбилей, рождени дни,тържествени семейни събития.

През 2022г. се надяваме с помоща на дарители да направим ремонт на санитарните помещения.

Председател: Т, Каранешева

Секретар: Л. Арабаджиева

**НАРОДНО ЧИТАЛИЩЕ ЗДРАВЕЦ 1911Г.,С.БОЙКОВО**

**ОБЩИНА РОДОПИ, ПЛОВДИВСКА ОБЛАСТ**

**ОТЧЕТ**

**ЗА ДЕЙНОСТТА НА ЧИТАЛИЩЕТО ЗА – 2021г**

**КУЛТУРНИ ДЕЙНОСТИ:**

Тъй като щатната бройка в Народно читалище с. Бойково е една секретар, библиотекар трудно е дейностите да се разделят на читалищни или библиотечни.

**КУЛТУРНИЯТ КАЛЕНДАР ВКЛЮЧВА - БЕЛЕЖИТИ ДАТИ И СЪБИТИЯ ПРЕЗ - 2021 г.**

* **ВИТРИНИ: За кръгли годишнини на писателите –** Гео Милев,

Дамян Дамянов, Валери Петров, Пеньо Пенев, Иван Вазов, Алеко Константинов, Антон Дончев, Йордан Йовков

* **КЪТОВЕ ЗА**: Обесването на В.Левски, първи март, трети март

и 22-ри септември съединението и независимостта

1. **ФОЛКЛОРНИ ВЕЧЕРИ И ТЪРЖЕСТВА ЗА ПРАЗНИЦИТЕ:**

БАБИН ДЕН – Общоселски празник с ритуал поливане на баба, разчупване на пита и поздравление към бабите от секретаря на читалището.

ТРИФОН ЗАРЕЗАН – Общоселски празник. Празничен водосвет разчупване на пита и зарязване на лозе съвместно - Кметство,Читалище. Приветствие за празника от секретаря на читалището.

ПЪРВИ МАРТ, ТРЕТИ МАРТ

ОСМИ МАРТ - Общоселско тържество в тържествената зала с участието на членовете и гости, поздравление към жените от секретаря на читалището

Организирани и чествани бяха всички заложени мероприятия от месечните планове на читалището. Традиция е да се поддържат изградените параклиси в и около селото, които са 15 на брой, където и се отбелязват всички църковни празници. Също така се празнуват юбилей -5 бр., златни сватби-2 бр., рожденни дни и много семейни празници на членовете на читалището. Тържествено се празнува храмовия празник на селото 15 август в старинният манастир "Света Богородица“. Специален празник почитан още от древността и предаван на поколенията е кукерския карнавал „страчинари“ . Самодейна кукерска група спазва традицията за обхождане и благославяне на всеки дом. Имаме кукерски гардероб така че всички гости, които имат желание да се включат в карнавала могат да го направят.

За 2021 година от кукерския карнавал читалището е спонсорирано финансово с дарение на стойност 700 лв.

В читалището като традиция се провеждат благотворителни акции за Коледни и Великденски празници на социално слаби членове.

С помоща на кметския наместник г-н Пачеджиев и читалището се реновира площадката пред сградата и се изгради бетонна рампа за достъп на хора с увреждания.

През 2021г се смени прозореца в междустълбишното пространство.